stanford-oval/wikipedia huggingface dataset:
Tsumeb
Aiheesta muualla

Kuvia tai muita tiedostoja aiheesta Tsumeb Wikimedia Commonsissa
Tsumebin viralliset kotisivut (Arkistoitu – Internet Archive)
Mindat mineraalien paikkatietoja
Ohorongo Cementin kotisivut
Tsumeb Namibwebin sivuilla
Namibia Institute of Mining and Technology -kotisivut (Arkistoitu – Internet Archive)
The Mineralogical Record: Tsumeb!, erikoisnumero, 8. vsk., no. 3 — touko-kesäkuu 1977.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tsumeb
Tsumebin pääkatu
Tsumebin kaivoksen avolouhos, rakennukset ja rautatie noin vuonna 1931.
Otjikoto-järvi.
Otavi Mining and Railway Companyn juna lähellä Tsumebia vuonna 1931. Kuva on luultavasti otettu talvella, koska puissa ei ole lehtiä. Vaikka Tsumeb sijaitsee tropiikissa, se on yli 1 000 merenpinnan yläpuolella, ja siellä voi talvella esiintyä pakkasia.
Korulaatuinen dioptaasikide Tsumebin kaivoksesta, josta saadaan suuri osa maailman parhaista ja kalleimmista dioptaaseista.
Käännös suomeksi
Tōhō Project

| Tōhō Project |
| --- | --- |

Kehittäjä:  Team Shanghai Alice Twilight Frontier
Julkaisija:  Team Shanghai Alice
Lajityyppi:  shoot ’em up
Alusta:  NEC PC-9801, Windows
Ensijulkaisu:  Tōhō Reiiden – Highly Responsive to Prayers
Viimeisin julkaisu:  Tōhō Jūōen – Unfinished Dream of All Living Ghost
Aiheesta muualla
MobyGames
Lisää peliartikkeleitaVideopelien teemasivulla
Kuvakaappaus pelistä Tōhō Kōmakyō – The Embodiment of Scarlet Devil
Tōhō Project (jap. 東方Project, joskus myös Project Shrine Maiden) on japanilainen shoot ’em up-pelisarja. Pelisarja sijoittuu kuvitteelliseen Gensōkyōn rinnakkaistodellisuuteen, jonka asukkaat ovat ihmisten lisäksi eri mytologioiden olentoja. Etenkin Japanin ja Kiinan mytologioista on ammennettu ideoita pelihahmojen luomiseen.
Tōhō Project on ns. dōjin- eli harrastelijavoimin tuotettu pelisarja. Pelit on julkaistu Shanghai Alice gengakudan -ryhmän nimellä, mutta pelien teosta on enimmäkseen vastannut yksin Jun’ya Ōta, joka käyttää nimimerkkiä ZUN. Pelisarja sai alkunsa vuonna 1996 japanilaisella PC98-tietokoneelle julkaistulla pelillä Tōhō Reiiden – Highly Responsive to Prayers, jolle pelit julkaistiin aluksi Amusement Makers -studion nimen alla. Vuonna 2002 julkaistiin pelisarjan kuudes osa ja ensimmäinen Windows-peli Tōhō Kōmakyō – Embodiment of Scarlet Devil.
Juoni ja hahmot

Pelisarjan päähenkilö on Reimu Hakurei (博麗 霊夢), joka esiintyy jokaisessa pelissä. Hän on ihminen, joka on miko Hakurein temppelissä, joka sijaitsee Gensōkyōn ja ulkomaailman välisellä rajalla. Reimun persoonallisuus on huoleton, joka näkyy hänen toiminnassaan. Yleensä Reimu juo teetä ja ottaa torkkuja, eikä harjoittele tarpeeksi. Siitä huolimatta hän on hyvä ja armoton taistellessa yōkaita vastaan. Marisa Kirisame (霧雨 魔理沙) on ihmisnoita, joka asuu talossaan Taikametsässä (魔法の森, mahō no mori) Gensōkyōssa. Hän harjoittaa taikuuden tutkimista yrittäen olla yhtä hyvä taistelemaan kuin Reimu. Hän myös hamstraa tavaroita taloonsa, josta hän on saanut varkaan maineen.
Yleensä pelien juoni liittyy yliluonnollisiin tapahtumiin Gensōkyōssa ja pyhäkkötytön on selvitettävä tapaukset ja tuhottava Gensōkyōn ihmisasukkaita uhkaavat yōkait. Gensokyo on rakennettu alunperin turvapaikaksi yōkai-hahmoille, joten Reimu ei tapa keskeisiä hahmoja vaan he yleensä ystävystyvät pelin tapahtumien jälkeen ja tekevät myöhemmissä peleissä myös cameo-esiintymisiä. Välienselvittelyt hoidetaan yhdessä sovittujen sääntöjen avulla, joka antaa ihmisille ja henkiolennoille tasavertaisen aseman danmaku-taisteluissa.
Reimu ja Marisa esiintyivät jo PC-98:lle tehdyissä peleissä. Ensimmäinen pelisarja ei ole kuitenkaan suora jatkumo Windows-peleille, vaikka siihen löytyy viittauksia. Pelattavat hahmot vaihtelevat pelistä toiseen. Päähahmona on lähes aina Reimu Hakurei ja toisesta pelistä lähtien Marisa Kirisame. Poikkeuksia ovat Shoot the Bullet ja Double Spoiler, joissa tengu Aya Shameimaru on päähahmo ja Hatate Himekaidoun voi saada pelattavaksi jälkimmäisessä. Fairy Wars -pelissä keijukainen Cirno on ainut pelattava hahmo. Impossible Spell Card ja  Gold Rush -peleissä pelataan amanojaku Seija Kijininä. Violet Detector -pelin päähahmona on Sumireko Usami. Twilight Frontierin kehittämissä taistelupeleissä on useita pelattavia hahmoja, jotka avautuvat pelin edetessä.
Pelit > PC-98-pelit (1997–1998)

1: Tōhō Reiiden – Highly Responsive to Prayers 15.8.1997
Peli on sijoitettu "Itäiseen maahan" (東の国 Azuma no kuni). Jokin on tuhonnut Hakurein pyhäkön, josta pyhäkkötyttö Reimu Hakurei ei pidä. Hän päättää kulkea eri maailmojen läpi etsiessään sitä, joka on pyhäkön tuhon takana, jotta voisi rangaista kyseistä tekijää. Pelissä ei itsessään ole tarinaa, vaan se on kirjoitettu pelin mukana tulleeseen tekstitiedostoon.
Peli poikkeaa muista Tōhō Project peleistä olemalla ainut Arkanoidin kaltainen peli koko sarjassa. Pelin tavoitteena on tyhjentää peliruutu kaikista "korteista" pomppivan Jin-Jang pallon avulla. Pelissä on yhteensä 42 tasoa, joista joka viides on pomotaso. Viidennelllä tasolla pelaaja taistelee ShinGyokuta vastaan, jonka jälkeen pelaajan on valittava kahden reitin Makain (魔界 kirj. "Demoni Maailma") ja Helvetin (地獄 Jigoku) välillä. Makai reitillä Reimu Hakurei kohtaa YuugenMaganin, Elisin ja tien viimeisen pomon Sarielin. Helvetti reitillä hän kohtaa Miman (魅魔), Kikurin ja tämän tien viimeisen pomon Konngaran.
Peli valmistui 1995, mutta julkaistiin vasta 1997 Comiket 52:ssa.
2: Tōhō Fūmaroku – Story of Eastern Wonderland 15.8.1997
3: Tōhō Yumejikū – Phantasmagoria of Dim. Dream 29.12.1997
4:  Tōhō Gensōkyō – Lotus Land Story 14.9.1998
5: Tōhō Kaikidan – Mystic Square 30.12.1998
Pelit > Windows-pelien ensimmäinen sukupolvi (2002–2005)

6: Tōhō Kōmakyō – The Embodiment of Scarlet Devil - 11.8.2002
Rauhallinen kesä Gensōkyōssa keskeytyy, kun pahaenteinen helakanpunainen sumu peittää auringon. Joko miko Reimu Hakureina tai taikuri Marisa Kirisamena pelaajan on soluttauduttava vampyyrien Punaiseen Kartanoon (紅魔館, koumakan tai Scarlet Devil Mansion) ja kohdattava sen asukit. Peli esiintyy ensimmäistä kertaa Sakuya Izayoi, josta tulee pelattava hahmo useissa jatko-osissa.
Matkalla Sumujärvelle (霧の湖) kohdataan yōkai Rumia (ルーミア), keiju Daiyousei ja jääkeiju Cirno (チルノ). Kartanon ovenvartijana on Hong Meiling (紅 美鈴) ja siellä kohdataan myös paholainen Koakuma (小悪魔), noita Patchouli Knowledge (パチュリー・ノーレッジ), kartanon taloudenhoitaja Sakuya Izayoi ja vampyyrit Remilia Scarlet (レミリア・スカーレット) ja Flandre Scarlet (フランドール・スカーレット).
7: Tōhō Yōyōmu – Perfect Cherry Blossom - 17.8.2003
Gensōkyōn 119. kauden keväällä alkaa sataa lunta  ja Gensōkyō on jumissa ikuisessa talvessa, ja toukokuussa tapahtuu lumimyrskyjä. Kolme sankaritarta ryhtyvät palauttamaan Gensōkyōn kevään. Koska Hakurei-pyhäkkö on vanha ja kylmä, Reimun on ratkaistava tapaus. Löydettyään kirsikankukan terälehden Taikametsästä Marisa kiinnostuu siitä, vaikuttaako ikuinen talvi paikkoihin Gensōkyōn ulkopuolella. Reimun tavoin Sakuyan on lopetettava talvi, koska muuten vampyyrikartanosta loppuisivat tarvikkeet.
Pelaajan on mentävä Alamaailmaan (冥界 Meikai), jossa puutarhurihaamu Youmu Konpaku (魂魄 妖夢) selittää että on kerännyt kevään olemuksen kasvattaakseen täydellisen kirsikkapuun Alamaailman Hakugyokurōn temppelin prinsessa Yuyuko Saigyoujille (西行寺 幽々子).
Pelissä esiintyvät ensimmäistä kertaa myös kaksihäntäinen bakeneko Chen (橙), Taikametsän noita Alice Margatroid (アリス・マーガトロイド), Prismriverin poltergeist-siskokset Lunasa, Merlin ja Lyrica ja Yukari Yakumo (八雲 紫).
8: Tōhō Eiyashō – Imperishable Night - 15.8.2004
Gensōkyōn vuosittaisen sadonkorjuujuhlan (月見 Tsukimi) aattona havaitaan, että kuu on korvattu väärennöksellä. Kahden hengen ryhmät ihmisiä ja yōkaita lähtevät Kadonneiden bambumetsään (迷いの竹林 Mayoi no Chikurin) löytämään syylliset ja palauttamaan kuun ennen kuin yö on ohi.
Neljä pelattavaa joukkuetta ovat esteitä loihtimaan pystyvät Reimu ja Yukari, noidat Marisa ja Alice Margatroid, vampyyrien joukkue Sakuya Izayoi ja Remilia Scarlet
ja alamaailman joukkue  Youmu Konpaku ja Yuyuko Saigyouji. Pelaaja voi vaihtaa joukkueen hahmojen välillä.
9: Tōhō Kaeizuka – Phantasmagoria of Flower View - 14.8.2005
Kevät on saapunut ja aivan liian voimakas uskottavaksi. Gensōkyōn kukat kukkivat hallitsemattomasti. Pelaajan on taisteltava tiensä yhdeksän vaiheen läpi päästäkseen Nimettömälle hautakummulle  (無縁塚, Muenzukaan) ja paljastaakseen totuuden epänormaalin kevään takana. Tarinan voi pelata 14 hahmolla ja 16:lla moninpeliä.
Uusia hahmoja ovat kuujänis Reisen Udongein Inaba, Mystia Lorelei, Tewi Inaba, tengu Aya Shameimaru, Medicine Melancholy (hylätty nukke, joka muuttui eläväksi johtien altistumisesta kieloille), yōkai Yuuka Kazami, shinigami Komachi Onozuka, sekä yama Eiki Shiki "Yamaxanadu".
Pelit > Windows-pelien toinen sukupolvi (2007–2011)

10: Tōhō Fūjinroku – Mountain of Faith - 17.8.2007
11: Tōhō Chireiden – Subterranean Animism - 16.8.2008
12: Tōhō Seirensen – Undefined Fantastic Object - 15.8.2009
13: Tōhō Shinreibyō – Ten Desires - 13.8.2011
Pelit > Windows-pelien kolmas sukupolvi (2013–)

14: Tōhō Kishinjō – Double Dealing Character - 12.8.2013
15: Tōhō Kanjuden – Legacy of Lunatic Kingdom - 14.8.2015
16: Tōhō Tenkūshō – Hidden Star in Four Seasons - 11.8.2017
17: Tōhō Kikeijū ~ Wily Beast and Weakest Creature - 12.8.2019
18: Tōhō Kōryūdō ~ Unconnected Marketeers - 4.5.2021
19: Tōhō Jūōen ~ Unfinished Dream of All Living Ghost - 13.8.2023
Taistelupelit

ZUNin ja Twilight Frontierin kehittämä spin-off-sarja. Sarjan pelit ovat 3D-taistelupelejä, joihin liittyy loitsujen käyttö.
7,5: Tōhō suimusō – Immaterial and Missing Power - 30.12.2004
10,5: Tōhō hisōten – Scarlet Weather Rhapsody - 25.5.2008
12,3: Tōhō hisōtensoku – chōdokyū Guignol no nazo o oe - Unthinkable Natural Law -  15.8.2009
13,5: Tōhō shinkirō – Hopeless Masquerade - 26.5.2013
14,5: Tōhō shinpiroku – Urban Legend in Limbo - 10.5.2015
15,5: Tōhō hyōihana – Antinomy of Common Flowers - 29.12.2017
17.5: Tōhō Gōyoku Ibun ~ Sunken Fossil World - 24.10.2021
Valokuvauspelit

Tämän sarjan pelit ovat pääsarjan pelien kaltaisia, mutta niihin kuuluvat vain pomotaistelut ja pelaaja ei voi hyökätä. Täten tavoitteena on väistellä ammuksia ja ottaa valokuvia vihollisten luotikuvioista.
9,5: Tōhō bunkachō – Shoot the Bullet - 30.12.2005
12,5; Double Spoiler – Tōhō bunkachō - 14.3.2010
16.5: Hifuu Nightmare Diary ~ Violet Detector - 10.8.2018
Muut pelit

12,8: Yōsei daisensō – Tōhō sangetsusei - Fairy Wars  - 14.8.2010
Jatko-osa ZUNin kirjoittamalle Tōhō Sangetsusei -mangalle. Cirnon talon tuhon jälkeen hän lähtee kostoretkelle kolmea keijua vastaan.
14,3: Danmaku-amanojaku – Impossible Spell Card - 11.5.2014
Pelattavana hahmona  Seija Kijin.
18,5: Bulletphilia-tachi no Yami-Ichiba ~ 100th Black Market - 14.8.2022
Media

Tässä osiossa voisi käsitellä muuta virallista Tōhō-mediaa, kuten manga-adaptaatioita, taidekirjoja tai ZUN:in animetapahtumissa myymiä CD-levyjä.
Fanikulttuuri

Tōhō Project on ajan kuluessa saanut osakseen huomattavaa kulttisuosiota. Tätä on edesauttanut pelien vapaamielinen lisensointi, joka antaa kaikille oikeuden kaikkiin pelissä esiintyviin tekijöihin hahmoista musiikkeihin, kunhan niitä ei käytetä kaupallisiin tarkoituksiin. Tämän ansiosta pelisarjan fanit ovat tehneet huomattavan määrän remiksauksia pelisarjan musiikeista, Flash-animaatioita, kuvia pelin hahmoista, dōjinshi-mangaa ja jopa kokonaisia anime-jaksoja.
Yksi kuuluisimmista sarjan kappaleista on Bad Apple!!, joka kuului Lotus Land Storyn (1998) -ääniraidalle. Alkuperäinen versio oli tuotettu chiptune NEC PC-9800:n äänipiirin tukemalla FM-synteesillä.
Se tunnetaan etenkin  Alstroemeria Recordsin lisensoimana ja Aniran tekemästä varjoteatteri-videostaan.
Video on tunnettu erityisesti demoskenessä, jossa se on toteutettu demona esim. IBM PC, Commodore 64-, Vectrex-, Atari 2600-, NES-, Sega Genesis-, TI-84-, Atari STE-, Arduino- ja Amiga-laitteille.
Fanikulttuuri > Cosplay

Kirisame Marisa -cosplay
Reimu Hakurei
Patchouli Knowledge
vampyyri Remilia Scarlet
jääkeiju Cirno
Marisa ja Chen -hahmot
Fanikulttuuri > Meemit

Sarjasta on syntynyt meemejä, joista osa on levinnyt laajempaan käyttöön pelin fanien keskuudesta, kuten Yukkuri shiteitte ne! ! ! (ゆっくりしていってね！！！), jossa Reimu- ja Marisa-hahmojen päät käskevät ottamaan rennosti. Hahmot esiintyivät ensimmäisen kerran Shift_JIS -taiteena joulukuussa 2003, josta on myöhemmin tehty paremmin tunnettu piirretty versio huhtikuussa 2004. Meemin hahmoja kutsutaan yukkuri (suom. rennosti) -nimellä.
Myös Gift-yrityksen vuodesta 2008 alkaen valmistamat Tōhō-teemaiset Fumofumo (ふもふも) -pehmolelut ovat ajan myötä tulleet muotoilunsa myötä myyntihitiksi ja suosituksi internet-kulttuurissa Japanissa ja länsimaissa, jossa ihmiset jakavat huvittavia kuvia tai videoita pehmoleluistaan. Fumo-pehmolelut ovat ANGELTYPE dōjin-ryhmän suunnittelemia ja niillä on tyypillisesti pieni keho ja iso pää, jossa on isot vasemmalle katsovat silmät sekä pieni yleensä mutrussa oleva suu. Fumo-pehmoleluja julkaistaan pienissä määrissä, joten ne myyvät todella nopeasti loppuun.
Juan Manuel Santos

| Juan Manuel Santos |
| --- | --- |

Kolumbian 32. presidentti
 7. elokuuta 2010 – 7.  elokuuta 2018  
Varapresidentti:  Angelino Garzón  Germán Vargas Lleras Óscar Naranjo Trujillo
Edeltäjä:  Álvaro Uribe
Seuraaja:  Iván Duque
Henkilötiedot
Syntynyt: 10. elokuuta 1951 (ikä 73)
Puoliso:  María Clemencia Rodríguez
Tiedot
Puolue:  Partido Social de Unidad Nacional
Uskonto:  roomalaiskatolinen
Kunnianosoitukset:   Nobelin rauhanpalkinto (2016)
 Nimikirjoitus
Aiheesta muualla
juanmanuelsantos.com
Juan Manuel Santos Calderón (s. 10. elokuuta 1951) on entinen Kolumbian presidentti ja maansa entinen puolustusministeri. Santos johti ennen presidenttikauttaan edeltäjäänsä Álvaro Uribea tukevaa Partido Social de Unidad Nacional -puoluetta ("La U"). Santos sai Nobelin rauhanpalkinnon vuonna 2016 Kolumbian rauhansopimukseen johtaneesta prosessista.
Santos kuuluu vaikutusvaltaiseen sukuun. Hänen isoisänsä veli Eduardo Santos Montejo oli maan presidentti 1938–1942 ja isänsä Enrique Santos Montejo oli yli 50 vuotta valtalehti El Tiempon päätoimittaja. Hänen serkkunsa Francisco Santos Calderón oli maan varapresidentti vuosina 2002–2010.
Juan Manuel Santos meni koulun jälkeen Cartagenan laivastokouluun, josta valmistui kadetiksi. Myöhemmin hän on opiskellut taloustieteitä ja hallintoa London School of Economicsissa ja Harvardin yliopistossa.
Santos toimi César Gavirian hallituksen ulkomaankauppaministerinä vuodesta 1991, ja vuonna 1993 presidentti nimitti hänet senaattiin. Vuosina 1995–1997 hän oli Partido Liberal Colombianon johtajistossa.
Hän oli perustamassa ja johti presidentti Álvaro Uriben tukipuoluetta Partido Social de Unidad Nacionalia, jonka jäsenistön pääosan muodostivat Uribea tukeneet Partido Liberal Colombianon jäsenet, uribistat. Vuoden 2006 vaaleissa puolue sai kolmekymmentä 166:sta edustajainhuoneen ja kaksikymmentä sadasta senaatin paikasta. Vuonna 2009 yli puolet Cambio Radicalin edustajista loikkasi puolueeseen, josta tuli Kolumbian suurin. Konservatiivien kanssa se takasi Uriben tukijoille määräenemmistön.
Vuonna 2006 Uribe nimitti Santosin puolustusministeriksi. Hänen aikanaan tehtiin merkittäviä iskuja FARC-ryhmittymää vastaan. Näitä olivat muun muassa 2. maaliskuuta 2008 Ecuadoriin tehty ilmaisku, jossa kuoli FARCin johtajistoon kuulunut Raúl Reyes ja 25 muuta, sekä panttivanki Ingrid Betancourtin vapautus eli Operación Jaque ja sissipäällikkö Karinan antautuminen.
Armeijan toimiin kohdistettiin Santosin aikana monenlaista kritiikkiä, muun muassa Ecuador yritti antaa Santosista kansainvälisen pidätysmääräyksen.
Armeija oli esimerkiksi käyttänyt operaatioissaan hämäystarkoituksessa Punaisen Ristin tunnuksia. Santos on myös myöntänyt armeijan teloittaneen siviilejä.
Presidentinvaalien lähestyessä Santos oli mielipidetiedusteluissa tasoissa Antanas Mockusin kanssa. Ensimmäisellä vaalikierroksella Santos sai 47 prosenttia äänistä ja pääsi toiselle kierrokselle Mockusin kanssa, joka ylti 22 prosenttiin äänistä. Toisella kierroksella Santos sai lähes 70 prosenttia äänistä.
Presidenttikausi

Santos sanoutui irti mahdollisuuksista rauhanneuvotteluihin FARCin kanssa päivä sen jälkeen, kun Bogotássa oli räjähtänyt autopommi. Mikään taho ei ilmoittautunut iskun tekijäksi. Kautensa alussa Santosin uusi hallitus otti etäisyyttä edeltäjäänsä ihmisoikeuskysymyksissä aloittaen keskustelun ihmisoikeusjärjestöjen kanssa ja sääti lakeja, joilla pyritään turvaamaan konfliktin uhrien asema. Silti ihmisoikeusaktivistien, ammattiliittojen, afro-kolumbialaisten ja alkuperäisväestön turvallisuus on Washington Office on Latin American mukaan paikoin vaarassa. Sen mukaan hallitukselta vaaditaan lisää toimia, jotta näiden ryhmien turvallisuus voidaan taata. Santosin kaudella Kolumbia ja Venezuela ovat lämmittäneet suhteensa uudelleen.
The World’s Strictest Parents

| The World's Strictest Parents |
| --- | --- |
Tyyli:  Tositelevisio
Kestoaika:  60 min
Alkuperämaa:   Iso-Britannia
Verkko:  BBC Three
Esitetty:  1. syyskuuta 2008 – 15. joulukuuta 2011
Aiheesta muualla
IMDb
The World's Strictest Parents (tai World's Strictest Parents) on TwentyTwenty Televisionin tuottama televisiosarja, joka on lähtöisin Isosta-Britanniasta jossa sarjaa esittää BBC. Ohjelman suosio johti monien kansainvälisten kuten yhdysvaltalaisen (lähettäjä CMT) (joka on osa MTV Networksiä) ja australialaisen version (lähettäjä Channel Seven) muodostumiseen. On olemassa myös monia muita kansainvälisiä versioita, mukaan lukien saksalainen (saksankielinen) versio nimeltään "Die strengsten Eltern der Welt" (The strictest Parents in the World).
Ohjelman tarkoituksena on lähettää kaksi niinkutsuttua "kuritonta" nuorta asumaan tiukkoihin huostaanottoperheisiin viikoksi, jotta heidän asenne ja käyttäytyminen saadaan muuttumaan. Viikon aikana he saavat vaikuttaa kirjeillä, joihin he ovat listanneet omien vanhempiensa kanssa asioita, joita huostaanottovanhempien kanssa pitäisi yrittää ratkaista.
Käännös suomeksi
Erottajan paloasema

| Erottajan pelastusasema |
| --- | --- |
 Erottajan pelastusasemaa.
Osoite:  Korkeavuorenkatu 26
Sijainti:  Kaartinkaupunki, Helsinki
Koordinaatit:  60°09′54.5″N, 024°56′42″E
Valmistumisvuosi:  1891
Suunnittelija:  Theodor Höijer
Käyttäjä:  Kaivopuiston meripelastusasema  Suomenlinnan pelastusasema
Julkisivumateriaali:  tiili
Korkeus:  42 m
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Erottajan paloaseman piha vuonna 1909. Raskas höyryruisku vuodelta 1896 letkurattaineen. Kuva Signe Brander.
Erottajan pelastusasema on Helsingin vanhin käytössä oleva pelastusasema. Se sijaitsee mäen päällä Kaartinkaupungissa Korkeavuorenkadun varrella lähellä Erottajaa. Se on valmistunut vuonna 1891, ja toimi Helsingin pääpaloasemana vuoteen 1975 asti. Punatiilisen paloasemarakennuksen on suunnitellut suomalainen arkkitehti Theodor Höijer. Sen torni kohoaa 42 metrin korkeuteen. Aseman alaisuuteen kuuluu myös Kaivopuiston meripelastusasema sekä Suomenlinnan pelastusasema. Aseman osoite on Korkeavuorenkatu 26. Asema oli remontissa vuonna 2011–2013. Remontin aikana aseman yksiköt olivat Jätkäsaaren pelastusasemalla. Perustason ambulanssi E HE 1322 on Jätkäsaaren pelastusasemalla. Asemalta käsin toimii myös Helsingin pelastuslaitoksen pelastussukellus.
Erottajan paloaseman torni toimi valmistuttuaan ympärivuorokautisena tähystyspaikkana, koska sieltä oli hyvä näköala yli koko kaupungin. Palon havaittuaan tornissa ollut vartija hälyytti palokunnan. Jos palo osoittautui suureksi, torniin kohotettiin erikoiset merkit vapaapalokuntia varten, jotta nämä olisivat tienneet missä kaupunginosassa palo oli. Puhelimet ja lennättimet korvasivat 1900-luvun alkupuolella nämä järjestelyt ja palotorni toimi sitten suosittuna näköalapaikkana aina 1930-luvun alkuun saakka, jolloin Hotelli Torni syrjäytti sen tässä tehtävässä. Ensimmäisen maailmansodan aikana torniin hankittiin venäläisen sotilasjohdon määräyksestä sumusireeni, jolla oli tarkoitus varoittaa saksalaisten mahdollisesta ilmahyökkäyksestä. Sireeni siirtyi sodan jälkeen valtion haltuun, ja sitä käytettiin joitain kertoja suojeluskuntaharjoitusten yhteydessä. Tornista käsin on myös myrskyvaroitusmerkkinä näytetty punaista merkkivaloa, joka näkyi kauas merelle saakka. Tieto odotettavista myrskyistä saatiin Ilmalasta.
Pelastusaseman tiloissa toimii myös Helsingin kaupungin pelastuslaitoksen palomuseo. Museon kokoelma koostuu suurelta osin Helsingissä pelastuslaitoksen tai vapaaehtoisten palokutien käytössä olleesta kalustosta.
Aseman yksiköt

| 0 | 1 | 2 |
| --- | --- | --- |

| Yksikkötunnus | Vanha tunnus | Tyyppi |
| R HE 201 | H21 | pelastusyksikkö Yksikössä myös vesisukellusvalmius |
| R HE 206 | H26 | nostolavayksikkö |
| R HE 207 | H27 | miehistönkuljetusyksikkö |
| R HE 2077 | H275 | huoltoyksikkö |
| 0 | 1 | 2 |
| --- | --- | --- |

| Yksikkötunnus | Vanha tunnus | Tyyppi |
| E HE 1321 | H291 | perustason ambulanssi |
| E HE 1322 | H292 | perustason ambulanssi |
| E HE 1323 | H293 | perustason ambulanssi |
Kaivopuiston meripelastusaseman yksiköt

R HE 208 vene
R HE 2082 vene
Aiheesta muualla

Kuvia tai muita tiedostoja aiheesta Erottajan paloasema Wikimedia Commonsissa
| n k Helsingin paloasemat |
| --- | --- |
Pelastuslaitos:  10 – Keskuspelastusasema (Kallio)  20 – Erottaja  21 – Jätkäsaari  30 – Haaga  31 – Konala  40 – Käpylä  50 – Malmi  60 – Mellunkylä  61 – Kontula  70 – Herttoniemi  80 – Suomenlinna 
Sopimuspalokunnat:  23 – Helsingin VPK  24 – Lauttasaaren VPK  33 – Haagan VPK  34 – Pitäjänmäen VPK  43 – Vanhan Käpylän VPK  44 – Pakinkylän VPK  45 – Oulunkylän VPK  53 – Puistolan VPK  54 – Pukinmäen VPK  55 – Malmin VPK  56 – Tapanilan VPK  63 – Marjaniemen VPK  64 – Vuosaaren VPK  73 – Tammisalon VPK  74 – Laajasalon VPK 
Muut:  12 – HKL:n varikko  90 – Pelastuskoulu 
Suunnitteilla:  Kivikko  Kontula  Laajasalo  Lassila  Malmi (uusi asema)  Tapanila  Vuosaari  Östersundom 
| n k Perustiedot Wikidatassa: Erottajan paloasema (Q10670180)ohje |
| --- | --- |
esiintymä kohteesta: paloasema, rakennus
valtio: Suomi
sijaitsee hallinnollisessa alueyksikössä: Helsinki
sijainti: Kaartinkaupunki
katuosoite: Korkeavuorenkatu 26
postinumero: 00130
koordinaatit: 60°09′55″N 24°56′43″E﻿ / ﻿60.16517°N 24.94528°E﻿ / 60.16517; 24.94528
Joulurauha

Kaupunginvaltuuston puheenjohtaja Mikaela Nylander lukee joulurauhan julistuksen lumisateisessa Porvoossa 2014.
Joulurauha on vanhaan pohjoismaiseen lainsäädäntöön kuulunut määräys 20 päivää kestäneestä ajanjaksosta joulun aikana. Keskiajalla Ruotsissa joulurauha oli kuninkaanrauha, jonka kautta hallitsija käytti tuomiovaltaansa sukuyhteisöjen yli. Muita vastaavia lakeja olivat esimerkiksi käräjärauha ja naisrauha. Joulurauhan aikana tehdyistä rikkomuksista annetut rangaistukset olivat ankarampia kuin muulloin.
Joulurauhaa tarvittiin, koska juhlapyhien tuoma vapaa-aika saattoi tuottaa levottomuuksia. Kristillisissä maissa sodankäynti on usein haluttu keskeyttää jouluaattona. Monissa kaupungeissa tuli tavaksi, että joku kaupungin virkamiehistä julistaa jouluaattona julkisesti joulurauhan. Suomessa joulurauhalla ei ole enää vuodesta 1889 lähtien ollut juridista merkitystä.
Joulurauha Suomessa

Ruotsissa ja siihen kuuluneessa Suomessa joulurauha oli lakien mukaan voimassa 20 vuorokautta alkaen jouluaatosta ja päättyen nuutinpäivänä. Puhutaan myös pohjoismaisesta lainsäädännöstä, jossa 20 päivän joulurauha alkoi Tuomaanpäivänä 21.12. ja sakko oli kaksinkertainen.
Birger-jaarli sääti ensimmäiset edsöre- eli rauhanlait 1200-luvulla näin vahvistaen aiemman käytännön. Tärkeimpiä olivat kotirauha, naisrauha, käräjärauha ja kirkkorauha. Joulurauha säädettiin myöhemmin; vielä 1300-luvun alussa se ei ollut osa rauhanlakeja.
Nykyään joulurauha julistetaan vuosittain paitsi Turussa, myös muun muassa Naantalissa, Porissa, Porvoossa, Raumalla, Tampereella, Hämeenlinnassa, Torniossa ja Uudessakaupungissa. 1960-luvulta lähtien tapaa on elvytetty joillakin muillakin paikkakunnilla.